Alustava lisätalousarvioesitys nro 9 vuoden 2004 yleiseen talousarvioon - Yleinen tulotaulukko - Yleinen Tulo- ja menotaulukko pääluokittain - Pääluokka III - Komissio /* SEK/2004/0910 lopull. */





ALUSTAVA LISÄTALOUSARVIOESITYS NRO 9 VUODEN 2004 YLEISEEN TALOUSARVIOON - YLEINEN TULOTAULUKKO - YLEINEN TULO- JA MENOTAULUKKO PÄÄLUOKITTAIN - Pääluokka III - Komissio (komission esittämä) - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s. 1. ja esittää budjettivallan käyttäjälle alustavan lisätalousarvioesityksen nro 9 vuoden 2004 talousarvioon jäljempänä esitettyjen perustelujen mukaisesti. YLEINEN TULOTAULUKKO TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Yksi yleisen tulotaulukon sekä pääluokittain esitetyn tulo- ja menotaulukon kielitoisinto esitetään esimerkinomaisesti tämän asiakirjan talousarvioliitteenä. PERUSTELUT 1. Johdanto Tämä alustava lisätalousarvioesitys nro 9 vuodeksi 2004 koskee seuraavaa asiakokonaisuutta: - kahden uuden budjettikohdan perustaminen rahoitusnäkymien otsakkeeseen 7 lisämäärärahojen myöntämiseksi toimiin, joilla edistetään Kyproksen turkkilaisen yhteisön taloudellista kehitystä. Pyyntö perustuu neuvoston kehotukseen ottaa käyttöön 259 miljoonan euron tukipaketti, joka on rahoitusnäkymissä alun perin varattu vuosiksi 2004-2006 siltä varalta, että Kyproksen kysymyksessä päästään poliittiseen ratkaisuun. Määrärahoja ei budjetoitu, sillä ne olisi otettu käyttöön otsakkeista 1, 2 ja 3 tarkistettujen rahoitusnäkymien [2] taulukon 1b mukaisesti vain siinä tapauksessa, että poliittinen ratkaisu olisi syntynyt. [2] Euroopan parlamentin ja neuvoston päätös 2003/430/EY, tehty 19 päivänä toukokuuta 2003, rahoitusnäkymien tarkistamisesta. Sen jälkeen kun kyproksenturkkilaiset äänestivät Yhdistyneiden Kansakuntien sovintoesityksen puolesta, neuvosto kehotti lopettamaan Kyproksen turkkilaisen yhteisön eristyneisyyden ja helpottamaan Kyproksen yhdistymistä edistämällä turkkilaisen yhteisön taloudellista kehitystä. Neuvosto kehotti komissiota laatimaan tämän pyrkimyksen mukaisia ehdotuksia ja painotti erityisesti saaren taloudellista yhdentymistä ja suhteiden parantamista sen kahden väestönosan kesken sekä niiden ja EU:n välillä. Koska sopimukseen ei päästy, mikään rahoitusnäkymien otsake ei kata tämäntyyppistä tukea. Useimmat toimet vastaavat kuitenkin liittymistä valmistelevia toimenpiteitä, joten kyseinen tukipaketti ehdotetaan otettavaksi otsakkeeseen 7. Komissio ehdottaa siis, että osa otsakkeen 7 marginaalista käytetään vuonna 2004 myönnettävän tuen rahoittamiseen. 2. OTSAKE 7 - Liittymistä valmisteleva strategia: rahoitustuki Kyproksen turkkilaisen yhteisön taloudellisen kehityksen edistämiseksi 2.1. Taustaa Huhtikuun 26. päivänä 2004 Luxemburgissa pidetyssä kokouksessa neuvosto totesi Kyproksessa 24. huhtikuuta 2004 järjestettyjen kansanäänestysten tulokset ja pahoitteli suuresti sitä, että Kypros ei voinut liittyä Euroopan unioniin yhdistyneenä valtiona. Neuvosto totesi, että Kyproksen turkkilainen yhteisö oli ilmaissut selvästi toiveensa olla tulevaisuudessa osa Euroopan unionia. Lisäksi neuvosto ilmoitti päättäneensä tehdä lopun Kyproksen turkkilaisen yhteisön eristyneisyydestä ja helpottaa Kyproksen yhdistymistä edistämällä turkkilaisen yhteisön taloudellista kehitystä. Neuvosto kehotti komissiota laatimaan tämän pyrkimyksen mukaisia ehdotuksia ja painotti erityisesti saaren taloudellista yhdentymistä ja suhteiden parantamista sen kahden väestönosan kesken sekä niiden ja EU:n välillä. Neuvosto suositteli, että poliittisen ratkaisun varalta Kyproksen pohjoisosan tukemiseen varatut 259 miljoonaa euroa käytettäisiin nyt tähän tarkoitukseen. Näiden johtopäätösten lisäksi komissio ehdottaa erityistä perussäädöstä kyseisten 259 miljoonan euron ottamiseksi käyttöön vuosina 2004-2006. Asetusluonnokseen liittyvässä rahoitusselvityksessä esitetään, että vuodelle 2004 osoitettaisiin 6 miljoonaa euroa, jotka käytettäisiin lähinnä vuosina 2005 (114 miljoonaa euroa) ja 2006 (139 miljoonaa euroa) annettavan rahoitustuen täytäntöönpanoa koskeviin toteutettavuustutkimuksiin. Osa tuesta käytetään täytäntöönpanoon liittyvien tukimenojen rahoittamiseen. Mikään rahoitusnäkymien nykyisistä otsakkeista ei kata sellaiselle jäsenvaltion alueelle suunnattuja menoja, joka ei kuulu hallituksen tosiasialliseen hallintaan ja jolla yhteisön säännöstön soveltamista on lykätty. Mainitut 259 miljoonaa euroa oli varattu tähän tarkoitukseen otsakkeissa 1, 2 ja 3, mutta niiden käyttämisen ehdoksi oli asetettu poliittinen ratkaisu tarkistettujen rahoitusnäkymien taulukon 1b mukaisesti. Tämän paketin tavoitteena on helpottaa Kyproksen yhdistymistä edistämällä taloudellista kehitystä ja painottamalla erityisesti saaren taloudellista yhdentymistä ja parantamalla suhteita sen kahden väestönosan kesken sekä niiden ja EU:n välillä. Sovintoon ja luottamuksen lisäämiseen tähtäävien toimien lisäksi siihen sisältyy muun muassa sosiaalisen ja taloudellisen kehityksen edistäminen, infrastruktuurin ja instituutioiden kehittäminen, lainsäädännön mukauttaminen yhteisön säännöstöön ja nuorisovaihto-ohjelmat. Useimmat toimenpiteet vastaavat siis otsakkeesta 7 rahoitettavia liittymistä valmistelevia toimia. Kyproksen turkkilaisen yhteisön viime vuosien eristyneisyyden johdosta toimien keskeisenä tavoitteena on edistää lainsäädännön mukauttamista yhteisön säännöstöön erityisesti eurooppalaisten normien täyttämiseksi muun muassa ympäristöalalla. Rahoitusnäkymien tarkistamisesta tehdyn päätöksen [3] 1 artiklassa otsakkeen 7 nimeksi on muutettu "Liittymistä edeltävä strategia". Muutoksen tarkoituksena on laajentaa otsakkeen soveltamisalaa, jotta se ei rajoittuisi enää vain liittymistä valmistelevaan tukeen sinänsä vaan koskisi myös sellaisten toimien rahoittamista, joilla tavalla tai toisella valmistellaan lainsäädännön mukauttamista yhteisön säännöstöön. Sen avulla otsakkeen varojen käyttötarkoitusta voidaan tulkita laajemmin. Koska yhteisön tavoitteena on edistää saaren yhdistymistä, toteutettavia toimia voidaan pitää osana strategiaa, jolla valmistellaan kyseisiä alueita hetkeen, jolloin yhteisön säännöstön soveltamista koskeva lykkäys poistetaan. [3] Euroopan parlamentin ja neuvoston päätös 2003/429/EY, tehty 19 päivänä toukokuuta 2003, rahoitusnäkymien tarkistamisesta. Tämän vuoksi otsake 7 vaikuttaa tätä tukea ajatellen rahoitusnäkymien otsakkeista sopivimmalta. Otsakkeen 7 maksusitoumusmäärärahojen marginaali on 1,722 miljardia euroa. Marginaalista pyydetään ottamaan käyttöön 6 miljoonaa euroa, jotka tarvitaan vuonna 2004. Tästä summasta 0,16 miljoonaa euroa siirretään alamomenttiin 22 01 04 07 hallinnollisia tukimenoja varten. Maksumäärärahoja arvioidaan tarvittavan 1,16 miljoonaa euroa, joista miljoona euroa käytetään toimintamenoihin. Lisämaksuosuuksien välttämiseksi kaikki maksumäärärahat otetaan käyttöön määrärahasiirron avulla. Vuotta 2005 varten komissio esittää oikaisukirjelmän alustavaan talousarvioesitykseen. Näyttää todennäköiseltä, että vuonna 2004 yksikään potentiaalinen hanke ei tule maksatusvaiheeseen. Määrärahat sidotaan lähinnä seuraaviin toimiin: i) toteutettavuustutkimukset ensisijaisilla aihealueilla, kuten ympäristö, kuntien ja muiden paikallisyhteisöjen palvelut ja infrastruktuuri sekä maatalous; näiden tutkimusten perusteella kehitetään myöhemmin rahoitettavia hankkeita, ii) kahden väestönosan sovintoa edistävien hankkeiden valmistelu, iii) lyhytaikainen tekninen apu, jota annetaan TAIEXin välityksellä lainsäädännön mukauttamiseksi yhteisön säännöstöön. Tämä kattaa erityisesti asiantuntijoiden tarkastuskäynnit, joiden tarkoituksena on selvittää, mitä lainsäädännön mukauttaminen yhteisön säännöstöön edellyttää esimerkiksi seuraavilla ensisijaisilla aihealueilla: sisämarkkinat, tulliliitto, verotus, energia, ympäristö, liikenne, maatalous ja oikeus- ja sisäasiat. Lisäksi matkojen tavoitteena on suositella jatkotoimenpiteitä, kuten koulutusta, asiantuntijoiden tilapäistä vaihtoa ja seminaareja. Tähän tarkoitukseen on varattu 1,5 miljoonaa euroa. Ehdotetaan seuraavaa nimikkeistöä ja otsakkeita: 22 01 04 07 Rahoitustuki Kyproksen turkkilaisen yhteisön taloudellisen kehityksen edistämiseksi - Hallintomenot 22 02 11 Rahoitustuki Kyproksen turkkilaisen yhteisön taloudellisen kehityksen edistämiseksi Tässä lisätalousarviossa ehdotetaan, että uusiin budjettikohtiin otetaan 6 miljoonaa euroa maksusitoumusmäärärahoja ja maksumäärärahojen kohdalle merkitään "p.m." seuraavasti: Alamomentti 22 01 04 07: p.m. Momentti 22 02 11: 6 000 000 euroa maksusitoumusmäärärahoja ja maksumäärärahojen kohdalle merkintä "p.m.". EUROOPAN UNIONIN YLEINEN TALOUSARVIO VARAINHOITOVUODEKSI 2004 NIDE II (PÄÄLUOKKA 3) - KOMISSIO MENOT OSASTO 22: LAAJENTUMINEN LUKU 22 01: Laajentumisen toimintalohkon hallintomenot 22 01 04 07 - Rahoitustuki Kyproksen turkkilaisen yhteisön taloudellisen kehityksen edistämiseksi - Hallintomenot >TAULUKON PAIKKA> Huomautuksia Uusi alamomentti Määräraha on tarkoitettu kattamaan: - menot teknisestä ja hallinnollisesta avusta, jonka komissio voi delegoida yhteisön lainsäädännön alaiselle toimeenpanovirastolle, - menot teknisestä ja hallinnollisesta avusta, johon ei liity julkishallinnon tehtäviä, jotka komissio on ulkoistanut erillisin palvelusopimuksin edunsaajien ja komission yhteisen edun mukaisesti, - tutkimuksista ja asiantuntijakokouksista aiheutuvat menot sekä tiedotus- ja julkaisumenot, jotka liittyvät suoraan ohjelman tavoitteen saavuttamiseen. Määräraha kattaa lisäksi momentin 22 02 11 hallintoon liittyvät menot. LUKU 22 02: Liittymistä valmistelevan tuen välineet 22 02 06 - Teknisen avun tiedonvaihtotoimiston (TAIEX) toimet liittymistä valmistelevien tukivälineiden puitteissa Lisätään seuraava oikeusperusta: Komission ehdotus [.../.../2004]: neuvoston asetus rahoitusvälineen luomisesta Kyproksen turkkilaisen yhteisön taloudellisen kehityksen edistämiseksi (KOM(2004) XXX). 22 02 11 - Rahoitustuki Kyproksen turkkilaisen yhteisön taloudellisen kehityksen edistämiseksi >TAULUKON PAIKKA> Huomautuksia Uusi momentti Määräraha on tarkoitettu kattamaan rahoitustuki, jolla edistetään Kyproksen turkkilaisen yhteisön taloudellista kehitystä. Tuki on tarkoitettu erityisesti edistämään saaren taloudellista yhdentymistä ja parantamaan suhteita sen kahden väestönosan kesken sekä niiden ja Euroopan unionin välillä Kyproksen yhdistymisen helpottamiseksi. Tukea voidaan antaa seuraaviin toimiin: - sosiaalisen ja taloudellisen kehityksen edistäminen ja erityisesti maaseudun ja henkilövoimavarojen kehittäminen sekä aluekehitys, - infrastruktuurin kehittäminen ja uudelleen organisointi erityisesti energian, liikenteen, ympäristön, televiestinnän ja vesihuollon alalla, - sovittelu, luottamusta lisäävät toimet ja tuki kansalaisyhteiskunnalle, - Kyproksen turkkilaisen yhteisön lähentäminen Euroopan unioniin muun muassa jakamalla tietoa EU:n poliittisesta ja oikeusjärjestyksestä sekä edistämällä nuorisovaihtoa ja stipendejä, - lainsäädännön asteittainen mukauttaminen yhteisön säännöstöön ja yhteisön säännöstön täytäntöönpanon valmistelu. Oikeusperusta Komission ehdotus [.../.../2004]: neuvoston asetus rahoitusvälineen luomisesta Kyproksen turkkilaisen yhteisön taloudellisen kehityksen edistämiseksi (KOM(2004) XXX). YHTEENVETOTAULUKKO RAHOITUSNÄKYMIEN OTSAKKEITTAIN >TAULUKON PAIKKA> * ALTE:lla 7 ja 8/2004 ei ole taloudellista vaikutusta. ** Otsakkeen 3 marginaalia kasvatetaan 20 995 775 eurolla ja otsakkeen 7 marginaalia 961 220 eurolla vuonna 2004, mikä vastaa Euroopan unionin solidaarisuusrahaston menoja, jotka otettiin talousarvioon lisätalousarviolla 3/2004 ylittämällä asianomaisten rahoitusnäkymien otsakkeiden määrät 7. marraskuuta 2002 tehdyn toimielinten sopimuksen (EYVL C 283, 20.11.2002) mukaisesti.